Yella yiwen n urgaz, yuɣ snat n tlawin, tamezwarut-nni temmut, teǧǧa-as-d taqcict, ma d tis snat-nni, tesɛa snat n teḥdayin. Meskint taqcict-nni, d tagujilt s yemma-s, teḥqer-itt tmeṭṭut n baba-s, tarra-tt ɣer rrif, d yessi-s nni kan i tettwali, llant akken isent-yehwa. Yuɣal ɛeddan wussan, tezweǧ yiwet si ger yessi-s nni. Yiwen n wass, truḥ ad terzef ɣur-s dɣa tessew akk ayen ara tawi, truḥ nettat d yelli-s nni nniḍen. Ma d tarbibt-is, teǧǧa-tt-id deg uxxam, teǧǧa-as-d ala cwiṭ n lqut. Mi id-yeɣli ṭṭlam, teqqim ɣer ṭṭaq, ad tessawal : “ A da wansi iyya wansi ”, dɣa yesla-as-d Wansi, d amɣar azemni, iruḥ-d ɣur-s. Tefka-as-d ayen tesɛa n lqut, yugi ad yečč, teḥka-as akk acu i as-yeḍran. Yesnat-as-d lewḥuc-nni yesɛa deg uɛebbuḍ-is, teqqar-as d acu-t waya dɣa yettara-as-d, imiren icelqef-itt nadam. Mi teṭṭes akken-nni, da